Kuusalu Keskkooli hoolekogu protokoll nr. 3, 2013/2014 õppeaastal.
Koosolek toimus 06.11.2013 Kuusalu Keskkooli lugemissaalis

Algus kell 18.00, lõpp 20.15

Kohal: Margus Soom, Jüri Rebane, Heleri Paiste, Ingrit Keerma, Piret Kamber, Kai Sinisalu, Maria Trei

Puudusid: Tõnis Rahu, Raul Valgiste

Kutsutud: Monika Soosaar

PÄEVAKORRAS:
1. Arutelu - hoolekogu funktsioon.

2. Hoolekogu tööplaan ja tegevuskava

3. Jooksvad küsimused

Koosolekut juhatab esimees Maria Trei. Tänasel koosolekul ei saa kahjuks osaleda kooli juhtkond, kuid käsitletavad teemad on enamasti sellised, mis ei eelda kooli juhtkonna juuresolekut. R. Valgiste ei osale haiguse tõttu.

1. Arutleu hoolekogu funktsioonist.

Vaatame koos läbi hoolekogu tööd reguleerivad dokumendid.
Põhikooli- ja gümnaasiumiseaduse ning hoolekogu töökorra alusel on hoolekogu alaliselt tegutsev organ, kelle ülesanne on kooli õpilaste, pedagoogide, kooli pidaja, õpilaste vanemate, vilistlaste ka kooli toetavate organisatsioonide ühistegevus õppe ja kasvatuse suunamisel, planeerimisel ja jälgimisel ning õppeks ja kasvatuseks paremate tingimuste loomine.

Oleme rääkinud hoolekogus õppe-kasvatustööst, kuid mis funktsioon võiks hoolekogul lisaks eelnevale veel olla? Nt. pöörata tähelepanu kitsaskohtadele.

H.Paiste: Vestlesin mitmete lastevanematega ja paljud ei tea hoolekogust midagi. Kooli kodulehel käivad väga vähesed. Gümnaasiumi õpilased on nii suured, et saavad ise hakkama. Lapsevanemad ei tunneta hoolekogu kooli- ja vanematevahelise toetava osana.

I. Keerma: Me ei lahenda siin otseselt probleeme, tegeleme ju õppe- ja kasvatustööle kaasaaitamisega, kui vaja, anname arvamusi kooli puudutavate dokumentide heakskiitmiseks, täiendame neid jne. Algatasime mõni aeg tagasi kooli ümbruse valgustuse teema ja turvakaamera paigaldamise rattaparklasse. Oleme kirjutanud mõned projektid – Sagadi Looduskooli külastus, väikekandled, algklasside metsa istutamine.

Hoolekogu töö võiks olla küll rohkem avalik.

M. Soosaar: Mis on hoolekogu roll täna? 

Kas me lahendame probleeme või otsime lahendusi, muutusi, arendusi?

P. Kamber: Me tegeleme enamasti dokumentide lugemise ja kinnitamisega. Kuid meie roll võiks olla midagi enamat, meil oleks vaja hoida kontakti lastevanematega. Kuidas olla aktiivsem? Nt. mida hoolekogu saab teha, et laps tuleks rõõmsana kooli?
M. Trei: Kas on kohe konkreetseid ettepanekuid?

M. Soosaar: Olen vabatahtlikult siin ja võiksin panustada. See on „usalduse” küsimus, kas pöördutakse hoolekogu poole. Arusaamatused lapse ja kooli vahel peavad saama lahenduse. Hoolekogu võiks olla see, kes oskab pakkuda välja töötavaid lahendusi.
Tuleks panna paika pikemad hoolekogu töö eesmärgid näit. mitmeks aastaks. 
M. Trei: Saadame kõikidele e-kirja teel esialgsed mõtted ja siis igaüks saab lisada, täiendada eesmärke ja tegevuskava.

H. Paiste: Kuidas me ennast reklaamime? Lastevanemate tagasiside uuringud viib läbi kool. Kas hoolekogu on kaasatud sellesse? Saame sinna lisada ka oma küsimused  hoolekogu kohta.

Enda teavitamine lapsevanematele. Täiendada kooli kodulehel olevat infot hoolekogu, sh eesmärgid, tegevuskava, tööplaan jne. Hoolekogu koosolekud võiksid olla avalikud.

Otsustati: Vaadata üle hoolekogu kohta käiv informatsioon kooli kodulehel ja seda täiendada. Võimaluse korral lisada kooli rahulolu küsimustikku küsimused hoolekogu kohta.

2. Hoolekogu tööplaan ja tegevuskava

Ettepanek: M. Soosaar koostas esialgse tegevuskava. Hoolekogu liikmed saavad seda täiendada e-kirja vahendusel 1 nädala jooksul.

Otsustati: Panna paika pikemad hoolekogu töö eesmärgid ja tegevused. Panna üles kooli kodulehele hoolekogu tegevuskava ja pikemaajalised eesmärgid.

3. Jooksvad küsimused

M.Soom: Minu lapse klassi lapsevanemad tõstatasid pikapäevarühma teema. Kõik lähiümbruse nt. Kiiu, Kuusalu lapsed ei mahu pikapäevarühma. Vanemad ei jõua vahetult pärast kooli koju ja lapsed on seetõttu üksi. Lapsevanemad sooviksid, et lapsed saaksid olla koolis kuni busside väljumiseni, kas pikapäevarühmas või huvitegevuses.

Nad pakkusid välja lausa konkreetsed tegevused: mereklubi, motoklubi, noorkotkad ja kodutütred. Neid hobiringe võiksid nad ise juhendada. Võiksime anda kõigile lastele võimaluse osaleda huviringides, pikapäevarühmas.

Otsustati: M. Soom küsib kooli juhtkonnalt, mis võimalused on uute huviringide lisamiseks? 

Eesmärk: Saavutada võimalus, et kõik tahtjad saaksid pikapäevarühma või huviringi töös osaleda.

Järgmine koosolek toimub 11.detsember 2013.

Järgmise koosoku üks päevakorrapunkt on vaadata läbi hoolekogu alusdokumendis § 2. Hoolekogu koosseis ja moodustamise kord.
Hoolekogu esimees Maria Trei: .............................





/allkirjastatud digitaalselt/

Protokollija Kai Sinisalu:..........................................





/allkirjastatud digitaalselt/
